Espanjan ilmasto Köppenin luokituksen mukaan 2071–2100.
**Ilmastonmuutos** lisää **Espanjassa** kuivuutta, myrskyjä ja nostaa vuoden keskilämpötilaa niin maalla kuin ympäröivillä merialueillakin. Maata on kuvattu ilmastonmuutoksen vaaravyöhykkeeksi siksi, koska ilmastonmuutos on vaikuttanut alueella jo paljon.

Vuonna 2020 Espanjan vuoden keskilämpötila oli 1,7 °C korkeampi kuin vuosina 1850–1900. Mikäli lämpötila kohoaa samaa tahtia jatkossakin, se tulee kohoamaan vuoteen 2100 mennessä vielä 5 °C. Jo 2 °C lämpeneminen tekisi suuressa osassa Espanjaa ilmastosta samanlaisen kuin Pohjois-Afrikassa. Vuodet 2017 ja 2020 olivat 1960-luvun jälkeen Espanjan kuumimmat, vaikka tavallisesti La Niña -merivirta viilentää maan ilmastoa. Myös kesän helleaallot ovat lisääntyneet ja pidentyneet. Onkin odotettavissa, että Espanjassa kesät kuumenevat ilmastonmuutoksen myötä enemmän kuin talvet.

Espanjaa ympäröivän merialueen pintaveden keskilämpötila oli vuonna 2020 0,5 °C tavallista korkeampi ja toiseksi korkein koskaan. Merenpinnan kohoaminen saattaa tehdä Espanjan myrskyistä ja rantojen aalloista vaarallisempia. Etenkin Pohjois-Espanjan alueella myrskyt saattavat lisääntyä. Rannikon eroosio saattaa myös lisääntyä, mikä oli nähtävissä Pohjois-Espanjassa jo vuonna 2019. Eroosio vaikuttaisi rannikon rakennuksiin ja turismiin.

Tutkijat odottavat, että Espanjan sademäärä vähenee samaan aikaan kuin lämpötila kohoaa. Se saattaa johtaa aavikoitumiseen laajoilla alueilla maata ja maatalouden vaikeutumiseen. Kuivuus vaikuttanee etenkin Etelä-Espanjaan, joskin vuonna 2022 jopa 75 % Espanjasta oli vaarassa aavikoitua. Maatalouden vaikeutuminen pienentäisi Espanjan bruttokansantuotetta.

Lähteet
-------

1. 1 2 3 4  Global warming accelerates in Spain: average temperature rises 1.3ºC in 60 years *EL PAÍS English Edition*.  18.5.2021. Viitattu 9.9.2022. (englanniksi)
2. 1 2 3 4 5  Spain is Feeling the Impacts of the Climate Crisis – and it is Fighting Back *Climate Reality Project*. Viitattu 9.9.2022. (englanniksi)
3. ↑  Spain will experience dramatic signs of climate change, say UN experts *Sur in English*.  1.3.2022. Viitattu 9.9.2022. (englanniksi)
4. ↑  Climate change is already taking its toll on Spanish agriculture *www.agroberichtenbuitenland.nl*.  18.5.2022. Natuur en Voedselkwaliteit Ministerie van Landbouw. Viitattu 9.9.2022. (englanniksi)

Aiheesta muualla
----------------

* Climate Change Overview, Country Summary : Spain *Climate Change Knowledge Portal*. World Bank Group.  (englanniksi)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * n
* k
* m
Ilmastonmuutos Euroopassa |
| --- |
|  |
| Itsenäiset valtiot | 
* Alankomaat
* Albania
* Andorra
* Armenia
* Azerbaidžan
* Belgia
* Bosnia ja Hertsegovina
* Bulgaria
* Espanja
* Georgia
* Irlanti
* Islanti
* Italia
* Itävalta
* Kosovo
* Kreikka
* Kroatia
* Kypros
* Latvia
* Liechtenstein
* Liettua
* Luxemburg
* Malta
* Moldova
* Monaco
* Montenegro
* Norja
* Pohjois-Makedonia
* Portugali
* Puola
* Ranska
* Romania
* Ruotsi
* Saksa
* San Marino
* Serbia
* Slovakia
* Slovenia
* Suomi
* Sveitsi
* Tanska
* Tšekki
* Turkki
* Ukraina
* Unkari
* Valko-Venäjä
* Vatikaanivaltio
* Venäjä
* Viro
* Yhdistynyt kuningaskunta

 |
|  |
| Itsehallinnolliset alueet | 
* Ahvenanmaa
* Färsaaret
* Gibraltar
* Jersey
* Mansaari

 |

 |